"Kaitseministeerium ei ole ühestki kokkuleppest taganenud," vahendas ministeeriumi seisukohta avalike suhete esindaja Linda Raska. "Vastavalt Rõuge  vallavalitsusega kokkulepitule esitati uuringu küsimustik ettepanekute tegemiseks ja ülevaatamiseks ka valla esindajatele," seisab ministeeriumi vastuses, "peale ankeeti sisse viidud valla täpsustuste soovis Rõuge vallavalitsus saada veel ka vastuseid muudele, eelkõige tulevikku puudutavatele küsimustele, mis aga ei mahtunud avaliku arvamuse uuringu raamidesse. Tegemist on teise, täiesti erineva uuringuga, mille sisu ja korraldamise aja üle läbirääkimised alles käivad."